Mor George Harrison

Va ser un cantant, guitarrista i compositor de rock. Conegué John Lennon i Paul McCartney a l'institut d'ensenyament de Quarry, amb qui formà el grup de rock The Quarrymen, primer, i The Beatles, el 1961. Inicialment, Harrison hi assumí les funcions de guitarrista solista i de segona veu, però de mica en mica s'hi incorporà també com a compositor. Interessat per l’hinduisme i per la cultura índia, aprengué a tocar el sitar i arrossegà la resta dels Beatles a fer estades a l’Índia per a realitzar meditació transcendental. Ja abans de la separació dels grup enregistrà un parell de discs amb el seu nom, però obtingué un gran èxit amb el tercer àlbum, All things must pass (1970). Va morir a Los Angeles a causa d’un càncer de pulmó als 58 anys i va deixar enregistrat el disc Brainwashed que s'edità de manera pòstuma.